Orycteropus afer
Animalia — Chordata Classis : Mammalia  Superordo : Afrotheria  Ordo : Tubulidentata  Huxley, 1872 Familia : Orycteropodidae  Gray, 1821 Genus : Orycteropus  G. Cuvier, 1798 Species : Orycteropus afer  Orycteropus afer    Orycteropus afer est fodiens et nocturna mammalium species magnitudinis mediae, quae in Africa endemica est. Sola species exstans familiae Orycteropodidarum atque adeo ordinis Tubulidentatorum est, quamquam praehistoricae huius ordinis species et genera in litteris scientificis describuntur. Aliorum insectivororum dissimilis, eius rostrum est longum et suiforme, quo victum olfacit. Per plurimum ex duabus tertiis continentis Africanae partibus vagatur, regiones autem saxosas vitans. Formicis isopterisque nocte vescitur, quae ex eorum parvis collibus unguibus acutis cruribusque validis effodit. Etiam latibula in solo effodit, ubi se tegit et pullos alit. Ad afrotheria pertinet, cladum taxinomicum qui etiam elephantos, manatos, hyracoidea, afrosoricida comprehendit.